Ma pole mingi spetsialist, aga kõigepealt üritaksin aru saada, miks  see puuke sellelt okste ühinemiskohalt hallitama läks.  Nii nagu Mirjam ütles, pese see koht kõigepealt küüslaugu-kaaliumpermanganaadi lahusega puhtaks ja vaata, mis seal all tegelikult on. Igal asjal on põhjus ja niisama lihtsalt puu hallitama ei lähe. Kas seal on kahjur või hoopis mingi tõsisem haiguskolle.  Igal juhul peab seal olema mingi traumaatiline kolle (kas kahjurid või haigus) herilased vms, vbl on tegemist hoopis tekkiva lõhega, nad kipuvad sellistele okste väljumiskohtadele tekkima,  katsu teda hoolega puhastada ja siis kuivatada. Üks väga hea vahend on kaneelipulber (suhkruta muidugi):)  Kui aga on näha mingi mädanikukolle, tuleb see välja kraapida terve koeni ja siis ka kuivatada. Lisaks kaneelile on olemas ka päris head haavamäärded, kus sees igasugu vahendid haiguste leviku tõrjeks.  Kõige halvem variant on mingi vähk, siis tuleb see puu maha lõigata altpoolt kollet ja kasvatada talle uus latv.  Sa ju tead, et fungitsiidid reeglina ei aita enam kahjustust likvideerida,  vaid selle levikut pidurdada. Neid kasutatakse ikka põhiliselt profülaktilise vahendina.